Helsingin alueellinen jako

**Helsingin alueen jakaminen** pienempiin, nimettyihin osiin tuli tarpeelliseksi Helsingin kasvaessa ja laajetessa. Palvelujen tuottaminen kaupunkilaisille, kaupungin hallinto, suunnittelu ja tilastointi helpottuu ja tehostuu, kun apuna on selvä yksiselitteinen nimistö ja aluejako. 

Tärkeimmät Helsingin nykyisistä aluejaoista ovat **kaupunginosajako** ja **piirijako**. Käytännössä aluejaot ovat melko huonosti tunnettuja tavallisten helsinkiläisten keskuudessa. Usein jostakin alueesta puhuttaessa ei ole selvää minkälaista aluetta sillä täsmälleen tarkoitetaan. 

Sen lisäksi käytetään samoja numeroita eri peruspiireille ja kaupunginosan osa-alueille, ja jopa käytetään samoja numeroita eri alueille piirijaon sisällä. Esim. Pasila on peruspiiri numero 304 (ja kaupunginosa 17) ja Munkkivuori on kaupunginosan osa-alue numero 304. Ja Pasila on siis peruspiiri numero 304 ja Munkkivuori on Munkkiniemen peruspiirin osa-alue numero 304. 

Helsinki voidaan jakaa myös esimerkiksi postinumeroalueittain. Muita alueita ovat ainakin Helsingin keskustaajama, Itä-Helsinki, Pohjois-Helsinki, Helsingin kantakaupunki ja Helsingin keskusta. Helsingin hallinnollisen alueen kasvua on selostettu artikkelissa Helsingin alueellinen laajeneminen.

## Kaupunginosajako

Kaupunginosajako on kaupungin virallinen aluejako. Sillä tarkoitetaan Helsingin kaupunginvaltuuston kaavoituksella vahvistamaa jakoa *[[kaupunginosa|kaupunginosiin]]*. Sen asema on erityisen keskeinen, kun käsitellään kiinteistöjä koskevia asioita, sillä asemakaavoitus ja kiinteistöjärjestelmä perustuvat kaupunginosajakoon.

Jako noudattaa kaavaa *kaupunginosa – kortteli – tontti*.

Kaupunginosat jaetaan *[[kortteli|kortteleihin]]* ja korttelit *[[tontti|tontteihin]]*. Lisäksi kaupunginosiin sisältyvät niiden yleiset alueet. Helsingissä on 60 kaupunginosaa, joista kaupunginosat 01–59 on numeroitu kahdella numerolla. Myös Aluemeri muodostaa oman kaupunginosansa, mutta sillä ei ole numeroa.

Ensimmäiset nykyisistä kaupunginosista syntyivät 1800-luvulla, kun Helsingille alettiin laatia asemakaavoja. Virallisen nimen kukin kaupunginosa saa nykyisin asemakaavassa, aiemmin nimi annettiin erillisellä päätöksellä. Rakennusjärjestyksen 36. pykälän mukaan asemakaava käsittää myös kaupunginosien nimet tai numeron, rakennuskorttelien numerot ja katujen nimet sekä, mikäli pidetään tarpeellisena, puistojen ja torien ynnä muiden alueiden nimet. Helsingin kaupunginosat saivat viralliset nimet vuonna 1959. Sitä ennen virallisissa yhteyksissä käytettiin kaupunginosan numeroa ja nimet olivat epävirallisia kutsumanimiä. 

Kaupunginosajako pyritään pitämään mahdollisimman muuttumattomana. Tämä johtuu siitä, että kun tontti rekisteröidään lakisääteiseen kiinteistörekisteriin, tontille annetaan kiinteistötunnus, jonka yhtenä osana on kaupunginosan numero. Näin kaupunginosan muutos muuttaisi kiinteistötunnuksia. Tunnus olisi muutettava paitsi rekistereihin ja karttoihin, myös kaikkiin kiinteistöjä koskeviin asiakirjoihin. Uusittavia asiakirjoja olisivat esimerkiksi kiinteistöjen omistajien, vuokramiesten ja velkojien hallussa olevat kiinteistörekisteriotteet, lainhuudatustodistukset, rasitustodistukset ja panttikirjat.

## Piirijako
Piirijako on luotu Helsingin kaupungin hallinnon ja tilastoinnin tarpeita varten. Sen rajat noudattavat osittain kaupunginosien rajoja, mutta kaupunginosajaon ja piirijaon erona on se, että piirijaolla muodostetaan kaupunginosia suurempia toiminnallisia alueita. Toinen tärkeä ero on niiden syntytapa. Piirijako voidaan luoda kaupunginhallituksen päätöksellä, kun taas kaupunginosa virallistuu vain asemakaavoituksella.

Piirijako noudattaa kaavaa *suurpiiri – peruspiiri – osa-alue – pienalue*.

### Suurpiirit

Helsinki jaetaan kahdeksaan *suurpiiriin*, jotka numeroidaan 1–8. Suurpiirit ja niiden asukasluvut 31.12.2024 olivat :

:1 sininen Eteläinen suurpiiri: 125&nbsp;342
:2 magenta Läntinen suurpiiri: 115&nbsp;682
:3 oranssi Keskinen suurpiiri: 106&nbsp;313
:4 vihreä Pohjoinen suurpiiri: 45&nbsp;092
:5 punainen Koillinen suurpiiri: 101&nbsp;912
:6 vaaleanvihreä Kaakkoinen suurpiiri: 59&nbsp;539
:7 keltainen Itäinen suurpiiri: 114&nbsp;734
:8 syaani Östersundomin suurpiiri: 1&nbsp;755 (Sipoosta 2009 Helsinkiin liitetty alue)

### Peruspiirit
Suurpiirit jaetaan *peruspiireihin*, joita on yhteensä 34. Peruspiireistä muutamat ovat samoja kuin kaupunginosat, toiset taas muodostuvat useistakin kaupunginosista. 

Peruspiirin numerossa ensimmäisenä on suurpiirin numero, sitten nolla ja kolmantena peruspiirin järjestysnumero suurpiirissään.

### Osa-alueet ja pienalueet
Peruspiirit jakautuvat yhteen tai useampaan *[[osa-alue]]eseen*, joille myös annetaan virallinen nimi. Osa-alueen numeron kaksi ensimmäistä numeroa ovat yleensä samat kuin vastaavalla kohdalla olevalla kaupunginosalla ja kolmas numero on järjestysnumero yhdestä eteenpäin. 

Kukin osa-alue jakautuu yhteen tai useampaan *[[pienalue]]eseen*. Niitä käytetään esimerkiksi tehtäessä tilastoja ihmisistä ja rakennuksista. Pienalueella ei ole virallisesti vahvistettua omaa nimeä vaan ainoastaan nelinumeroinen numero.

## Nykyinen aluejako

### Alueiden lukumäärät
Helsingissä on kaupunginhallituksen 26. marraskuuta 2012 tekemän päätöksen mukaan seuraava määrä alueita:

Ennen tuolloin tehtyjä muutoksia osa-alueita oli 137 ja pienalueita 369 kappaletta.

### Kaupunginosat ja piirijako osa-alueineen

Taulukossa on esitetty kaupunginosien lisäksi myös piirijaon osa-alueet, jos kaupunginosaan kuuluu useampi kuin yksi osa-alue. Kaupunginosilla on kaksi ja osa-alueilla kolme numeroa niiden nimien edessä.

Erityistapaukset, jotka täydentävät virallista aluejakoa:
* Pikku Huopalahden osa-alueeseen kuuluu poikkeavasti osia kolmesta kaupunginosasta: siihen kuuluva pienalue 1 kuuluu Meilahteen, pienalue 2 Ruskeasuohon ja pienalue 3 Haagaan.
* Vuosaaren keskusta tarkoittaa aluetta, joka koostuu pienalueista 5414 ja 5461.

### Piirijako

Seuraavassa taulukossa on esitetty Helsingin suurpiirit, peruspiirit ja osa-alueet sekä niiden ruotsinkieliset nimet. Kunkin osa-alueen kohdalle on merkitty lisäksi siihen kuuluvien pienalueiden lukumäärä.

}
|-
| bgcolor="#ebebc0" |101 Vironniemen peruspiiri|| bgcolor="#ebebc0" |Estnäs distrikt|| align="right"|
|-
|010 Kruununhaka||Kronohagen|| align="right"|
|-
|020 Kluuvi||Gloet|| align="right"|
|-
|080 Katajanokka||Skatudden|| align="right"|
|-
| bgcolor="#ebebc0" |102 Ullanlinnan peruspiiri|| bgcolor="#ebebc0" |Ulrikasborgs distrikt|| align="right"|
|-
|030 Kaartinkaupunki||Gardesstaden|| align="right"|
|-
|050 Punavuori||Rödbergen|| align="right"|
|-
|060 Eira||Eira|| align="right"|
|-
|070 Ullanlinna||Ulrikasborg|| align="right"|
|-
|090 Kaivopuisto||Brunnsparken|| align="right"|
|-
|204 Hernesaari||Ärtholmen|| align="right"|
|-
|520 Suomenlinna||Sveaborg|| align="right"|
|-
|531 Länsisaaret||Västra holmarna|| align="right"|
|-
| bgcolor="#ebebc0" |103 Kampinmalmin peruspiiri|| bgcolor="#ebebc0" |Kampmalmens distrikt|| align="right"|
|-
|040 Kamppi||Kampen|| align="right"|
|-
|130 Etu-Töölö||Främre Tölö|| align="right"|
|-
|201 Ruoholahti||Gräsviken|| align="right"|
|-
|202 Lapinlahti||Lappviken|| align="right"|
|-
|203 Jätkäsaari||Busholmen|| align="right"|
|-
| bgcolor="#ebebc0" |104 Taka-Töölön peruspiiri|| bgcolor="#ebebc0" |Bortre Tölö distrikt|| align="right"|
|-
|140 Taka-Töölö||Bortre Tölö|| align="right"|
|-
| bgcolor="#ebebc0" |105 Lauttasaaren peruspiiri|| bgcolor="#ebebc0" |Drumsö distrikt|| align="right"|
|-
|311 Kotkavuori||Örnberget|| align="right"|
|-
|312 Vattuniemi||Hallonnäs|| align="right"|
|-
|313 Myllykallio||Kvarnberget|| align="right"|
|-
|314 Koivusaari||Björkholmen|| align="right"|
|-	
| bgcolor="#dbdb70" |2 Läntinen suurpiiri|| bgcolor="#dbdb70" |Västra stordistriktet|| align="right"|
|-	
| bgcolor="#ebebc0" |201 Reijolan peruspiiri|| bgcolor="#ebebc0" |Grejus distrikt|| align="right"|
|-	
|150 Meilahti||Mejlans|| align="right"|
|-	
|161 Vanha Ruskeasuo||Gamla Brunakärr|| align="right"|
|-
|162 Pikku Huopalahti||Lillhoplax|| align="right"|
|-	
|180 Laakso||Dal|| align="right"|
|-	
| bgcolor="#ebebc0" |202 Munkkiniemen peruspiiri|| bgcolor="#ebebc0" |Munksnäs distrikt|| align="right"|
|-	
|301 Vanha Munkkiniemi||Gamla Munksnäs|| align="right"|
|-
|302 Kuusisaari||Granö|| align="right"|
|-
|303 Lehtisaari||Lövö|| align="right"|
|-
|304 Munkkivuori||Munkshöjden|| align="right"|
|-
|305 Niemenmäki||Näshöjden|| align="right"|
|-
|306 Talinranta||Talistranden|| align="right"|
|-
| bgcolor="#ebebc0" |203 Haagan peruspiiri || bgcolor="#ebebc0" |Haga distrikt|| align="right"|
|-	
|291 Etelä-Haaga||Södra Haga|| align="right"|
|-
|292 Kivihaka||Stenhagen|| align="right"|
|-
|293 Pohjois-Haaga||Norra Haga|| align="right"|
|-
|294 Lassila||Lassas|| align="right"|
|-
| bgcolor="#ebebc0" |204 Pitäjänmäen peruspiiri|| bgcolor="#ebebc0" |Sockenbacka distrikt|| align="right"|
|-	
|320 Konala ||Kånala|| align="right"|
|-
|461 Pajamäki||Smedjebacka|| align="right"|
|-
|462 Tali||Tali|| align="right"|
|-
|463 Reimarla||Reimars|| align="right"|
|-
|464 Marttila||Martas|| align="right"|
|-
|465 Pitäjänmäen yritysalue||Sockenbacka företagsområde|| align="right"|
|-
| bgcolor="#ebebc0" |205 Kaarelan peruspiiri || bgcolor="#ebebc0" |Kårböle distrikt|| align="right"|
|-	
|331 Kannelmäki||Gamlas|| align="right"|
|-
|332 Maununneva||Magnuskärr|| align="right"|
|-
|333 Malminkartano||Malmgård|| align="right"|
|-
|334 Hakuninmaa||Håkansåker|| align="right"|
|-
|335 Kuninkaantammi||Kungseken|| align="right"|
|-
|336 Honkasuo||Hongasmossa|| align="right"|
|-
| bgcolor="#dbdb70" |3 Keskinen suurpiiri|| bgcolor="#dbdb70" |Mellersta stordistriktet|| align="right"|
|-
| bgcolor="#ebebc0" |301 Kallion peruspiiri || bgcolor="#ebebc0" |Berghälls distrikt|| align="right"|
|-
|101 Vilhonvuori||Vilhelmsberg|| align="right"|
|-
|102 Kalasatama||Fiskehamnen|| align="right"|
|-
|103 Sompasaari||Sumparn|| align="right"|
|-
|104 Hanasaari||Hanaholmen|| align="right"|
|-
|111 Siltasaari||Broholmen|| align="right"|
|-
|112 Linjat||Linjerna|| align="right"|
|-
|113 Torkkelinmäki||Torkelsbacken|| align="right"|
|-
| bgcolor="#ebebc0" |302 Alppiharjun peruspiiri || bgcolor="#ebebc0" |Åshöjdens distrikt|| align="right"|
|-	
|121 Harju||Ås|| align="right"|
|-
|122 Alppila||Alphyddan|| align="right"|
|-
| bgcolor="#ebebc0" |303 Vallilan peruspiiri || bgcolor="#ebebc0" |Vallgårds distrikt|| align="right"|
|-	
|211 Hermanninmäki||Hermanstadsbacken|| align="right"|
|-
|212 Hermanninranta||Hermanstadsstranden|| align="right"|
|-
|213 Kyläsaari||Byholmen|| align="right"|
|-
|220 Vallila ||Vallgård|| align="right"|
|-	
| bgcolor="#ebebc0" |304 Pasilan peruspiiri || bgcolor="#ebebc0" |Böle distrikt|| align="right"|
|-	
|171 Länsi-Pasila ||Västra Böle|| align="right"|
|-	
|172 Pohjois-Pasila ||Norra Böle|| align="right"|
|-	
|173 Itä-Pasila ||Östra Böle|| align="right"|
|-	
|174 Keski-Pasila ||Mellersta Böle|| align="right"|
|-	
| bgcolor="#ebebc0" |305 Vanhankaupungin peruspiiri || bgcolor="#ebebc0" |Gammelstadens distrikt|| align="right"|
|-	
|231 Toukola||Gamla Majstad|| align="right"|
|-
|232 Arabianranta||Arabiastranden|| align="right"|
|-
|240 Kumpula ||Gumtäkt|| align="right"|
|-	
|250 Käpylä||Kottby|| align="right"|
|-	
|260 Koskela ||Forsby|| align="right"|
|-	
|270 Vanhakaupunki||Gammelstaden|| align="right"|
|-	
| bgcolor="#dbdb70" |4 Pohjoinen suurpiiri|| bgcolor="#dbdb70" |Norra stordistriktet|| align="right"|
|-	
| bgcolor="#ebebc0" |401 Maunulan peruspiiri|| bgcolor="#ebebc0" |Månsas distrikt|| align="right"|
|-	
|281 Pirkkola||Britas|| align="right"|
|-
|282 Maunula||Månsas|| align="right"|
|-
|283 Metsälä||Krämertsskog|| align="right"|
|-
|286 Maunulanpuisto ||Månsasparken|| align="right"|
|-	
| bgcolor="#ebebc0" |402 Länsi-Pakilan peruspiiri || bgcolor="#ebebc0" |Västra Baggböle distrikt|| align="right"|
|-	
|341 Länsi-Pakila ||Västra Baggböle|| align="right"|
|-	
| bgcolor="#ebebc0" |403 Tuomarinkylän peruspiiri || bgcolor="#ebebc0" |Domarby distrikt|| align="right"|
|-	
|351 Paloheinä ||Svedängen|| align="right"|
|-	
|352 Torpparinmäki ||Torparbacken|| align="right"|
|-	
|354 Haltiala ||Tomtbacka|| align="right"|
|-	
| bgcolor="#ebebc0" |404 Oulunkylän peruspiiri || bgcolor="#ebebc0" |Åggelby distrikt|| align="right"|
|-	
|284 Patola ||Dammen|| align="right"|
|-	
|285 Veräjämäki ||Grindbacka|| align="right"|
|-	
|287 Veräjälaakso ||Grinddal|| align="right"|
|-	
| bgcolor="#ebebc0" |405 Itä-Pakilan peruspiiri || bgcolor="#ebebc0" |Östra Baggböle distrikt|| align="right"|
|-	
|342 Itä-Pakila||Östra Baggböle|| align="right"|
|-		
|353 Tuomarinkartano ||Domargård|| align="right"|
|-		
| bgcolor="#dbdb70" |5 Koillinen suurpiiri|| bgcolor="#dbdb70" |Nordöstra stordistriktet|| align="right"|
|-		
| bgcolor="#ebebc0" |501 Latokartanon peruspiiri || bgcolor="#ebebc0" |Ladugårdens distrikt|| align="right"|
|-		
|361 Viikinranta||Viksstranden|| align="right"|
|-
|362 Latokartano||Ladugården|| align="right"|
|-
|363 Viikin tiedepuisto||Viks forskarpark|| align="right"|
|-
|364 Viikinmäki||Viksbacka|| align="right"|
|-
|383 Pihlajamäki||Rönnbacka|| align="right"|
|-	
|386 Pihlajisto ||Rönninge|| align="right"|
|-	
| bgcolor="#ebebc0" |502 Pukinmäen peruspiiri || bgcolor="#ebebc0" |Bocksbacka distrikt|| align="right"|
|-	
|370 Pukinmäki ||Bocksbacka|| align="right"|
|-	
| bgcolor="#ebebc0" |503 Malmin peruspiiri|| bgcolor="#ebebc0" |Malms distrikt|| align="right"|
|-	
|381 Ylä-Malmi||Övre Malm|| align="right"|
|-	
|382 Ala-Malmi||Nedre Malm|| align="right"|
|-	
|384 Tattariharju||Tattaråsen|| align="right"|
|-	
|385 Malmin lentokenttä||Malms flygfält|| align="right"|
|-	
|391 Tapaninvainio||Staffansslätten|| align="right"|
|-	
|392 Tapanila||Mosabacka|| align="right"|
|-	
| bgcolor="#ebebc0" |504 Suutarilan peruspiiri|| bgcolor="#ebebc0" |Skomakarböle distrikt|| align="right"|
|-	
|401 Siltamäki||Brobacka|| align="right"|
|-	
|403 Töyrynummi||Lidamalmen|| align="right"|
|-	
| bgcolor="#ebebc0" |505 Puistolan peruspiiri|| bgcolor="#ebebc0" |Parkstads distrikt|| align="right"|
|-	
|402 Tapulikaupunki||Stapelstaden|| align="right"|
|-	
|411 Puistola||Parkstad|| align="right"|
|-	
|412 Heikinlaakso||Henriksdal|| align="right"|
|-	
|413 Tattarisuo||Tattarmossen|| align="right"|
|-
|415 Alppikylä||Alpbyn|| align="right"|
|-		
| bgcolor="#ebebc0" |506 Jakomäen peruspiiri|| bgcolor="#ebebc0" |Jakobacka distrikt|| align="right"|
|-	
|414 Jakomäki||Jakobacka|| align="right"|
|-
| bgcolor="#dbdb70" |6 Kaakkoinen suurpiiri|| bgcolor="#dbdb70" | Sydöstra stordistriktet|| align="right"|
|-		
| bgcolor="#ebebc0" |601 Kulosaaren peruspiiri|| bgcolor="#ebebc0" |Brändö distrikt|| align="right"|
|-	
|190 Mustikkamaa-Korkeasaari||Blåbärslandet-Högholmen|| align="right"|
|-	
|420 Kulosaari||Brändö|| align="right"|
|-	
| bgcolor="#ebebc0" |602 Herttoniemen peruspiiri|| bgcolor="#ebebc0" |Hertonäs distrikt|| align="right"|
|-	
|431 Länsi-Herttoniemi||Västra Hertonäs|| align="right"|
|-
|432 Roihuvuori||Kasberget|| align="right"|
|-
|433 Herttoniemen yritysalue||Hertonäs företagsområde|| align="right"|
|-
|434 Herttoniemenranta||Hertonäs strand|| align="right"|
|-
|440 Tammisalo||Tammelund|| align="right"|
|-	
| bgcolor="#ebebc0" |603 Laajasalon peruspiiri|| bgcolor="#ebebc0" |Degerö distrikt|| align="right"|
|-	
|480 Vartiosaari||Vårdö|| align="right"|
|-	
|491 Yliskylä||Uppby|| align="right"|
|-
|492 Jollas||Jollas|| align="right"|
|-
|493 Tullisaari||Turholm|| align="right"|
|-
|494 Kruunuvuorenranta||Kronobergsstranden|| align="right"|
|-
|495 Hevossalmi||Hästnässund|| align="right"|
|-
|500 Villinki||Villinge|| align="right"|
|-	
|510 Santahamina||Sandhamn|| align="right"|
|-	
|532 Itäsaaret||Östra holmarna|| align="right"|
|-	
|533 Aluemeri||Territorialhavet|| align="right"|
|-	
| bgcolor="#dbdb70" |7 Itäinen suurpiiri|| bgcolor="#dbdb70" |Östra stordistriktet|| align="right"|
|-
| bgcolor="#ebebc0" |701 Vartiokylän peruspiiri|| bgcolor="#ebebc0" |Botby distrikt|| align="right"|
|-	
|451 Vartioharju||Botbyåsen|| align="right"|
|-	
|452 Puotila||Botby gård|| align="right"|
|-	
|453 Puotinharju||Botbyhöjden|| align="right"|
|-	
|455 Marjaniemi||Marudd|| align="right"|
|-	
|456 Roihupelto||Kasåkern|| align="right"|
|-	
|457 Itäkeskus||Östra centrum|| align="right"|
|-		
| bgcolor="#ebebc0" |702 Myllypuron peruspiiri|| bgcolor="#ebebc0" |Kvarnbäckens distrikt|| align="right"|
|-	
|454 Myllypuro||Kvarnbäcken|| align="right"|
|-		
| bgcolor="#ebebc0" |703 Mellunkylän peruspiiri|| bgcolor="#ebebc0" |Mellungsby distrikt|| align="right"|
|-	
|471 Kontula||Gårdsbacka|| align="right"|
|-
|472 Vesala||Ärvings|| align="right"|
|-
|473 Mellunmäki||Mellungsbacka|| align="right"|
|-
|474 Kivikko||Stensböle|| align="right"|
|-
|475 Kurkimäki||Tranbacka|| align="right"|
|-
| bgcolor="#ebebc0" |704 Vuosaaren peruspiiri|| bgcolor="#ebebc0" |Nordsjö distrikt|| align="right"|
|-	
|541 Keski-Vuosaari||Mellersta Nordsjö|| align="right"|
|-
|542 Nordsjön kartano||Nordsjö gård|| align="right"|
|-
|543 Uutela||Nybondas|| align="right"|
|-
|544 Meri-Rastila||Havsrastböle|| align="right"|
|-
|545 Kallahti||Kallvik|| align="right"|
|-
|546 Aurinkolahti||Solvik|| align="right"|
|-
|547 Rastila||Rastböle|| align="right"|
|-
|548 Niinisaari||Bastö|| align="right"|
|-
|549 Mustavuori||Svarta backen|| align="right"|
|-
| bgcolor="#dbdb70" |8 Östersundomin suurpiiri|| bgcolor="#dbdb70" | Östersundoms stordistrikt|| align="right"|
|-		
| bgcolor="#ebebc0" |801 Östersundomin peruspiiri|| bgcolor="#ebebc0" |Östersundoms distrikt|| align="right"|
|-	
|550 Östersundom||Östersundom|| align="right"|
|-	
|560 Salmenkallio||Sundberg|| align="right"|
|-	
|570 Talosaari||Husö|| align="right"|
|-	
|580 Karhusaari||Björnsö|| align="right"|
|-	
|591 Landbo||Landbo|| align="right"|
|-	
|592 Puroniitty||Bäckängen|| align="right"|
|}

## Historia

### Ruotsin vallan aika

Ruotsin kuninkaan Maunu Eerikinpojan vuonna 1349 säätämässä kaupunginlaissa määrättiin yleiseurooppalaiseen tapaan, että jokainen kaupunki pitää jakaa neljään neljännekseen eli kortteliin. Tällainen kortteli, ruotsiksi kvarteret, oli pikemminkin kaupunginosa kuin nykykortteli. Kaupunginlain mukaan jokaiseen neljännekseen pitää asettaa kaksi päämiestä eli nokiherraa. Tämä siksi, että jos syttyy tulipalo, täytyy asukkaiden näiden päämiesten johdolla ryhtyä sammuttamaan sitä.

Suomessa tätä määräystä noudatettiin vain Turussa ja Viipurissa. Muut Suomen kaupungit olivat liian pieniä kortteleihin jaettaviksi. Turun kortteleilla oli nimet, sen sijaan Viipurissa korttelien niminä oli numerot yhdestä neljään.

Vantaanjoen suulle vuonna 1550 perustetusta ”Vantaan Helsingistä” tunnetaan vain ylimalkainen karttapiirros ja nimistöstä muutama maininta. Mahdollisista korttelien nimistä ei ole tietoa.

Vuonna 1640 kuningatar Kristiinan ja valtaneuvoston päätöksellä kaupunki siirrettiin Vironniemelle. Uudella paikalla kaupungin kaduista ainakin isommille annettiin nimet, mutta usein käytettiin paikan nimeämiseen talon tai talonomistajan nimeä tai maastonimeä. Vuonna 1709 kaupungissa oli 270 rakennettua tonttia, ja kaupunki jaettiin neljään osaan:

* Kärrqwarteret eli Suokortteli, joka sijaitsi nykyisen Senaatintorin paikalla olleesta torista koilliseen, ja jossa on nykyisin esimerkiksi Säätytalon puistikko;
* Glooqwarteret eli Kluuvinkortteli, joka sijaitsi torista luoteeseen;
* Wester Tull qwarteret eli Länsitullin kortteli, joka sijaitsi torista lounaaseen;
* Fijskarback qwarteret eli Kalastajanmäen kortteli sijaitsi torista kaakkoon nykyisen Katajanokan lounaisosassa.

Viaporin (nykyisen Suomenlinnan) rakentaminen jälkeen elämä kaupungissakin vilkastui. Talojen lukumäärä lisääntyi niin, että niitä vuonna 1757 oli 326 kappaletta. Helsinki jaettiin 1700-luvun lopulla neljään kortteliin eli kaupunginosaan:
* Norra Qvarteret, Pohjoinen kortteli
* Östra Qvarteret, Itäinen kortteli
* Södra Qvarteret, Eteläinen kortteli
* Westra Qvarteret, Läntinen kortteli

### Autonomian aika

Vuonna 1808 Helsinki siirtyi venäläisten hallintaan Viaporin piirityksen aikana, ja osa siitä paloi vahingossa syttyneessä tulipalossa saman vuoden marraskuussa. Haminan rauhan jälkeen alettiin suunnitella kaupungin uudelleenrakentamista. Keisari Aleksanteri I julisti Helsingin Suomen suuriruhtinaskunnan pääkaupungiksi 8. huhtikuuta 1812 ja määräsi sen rakennettavaksi Johan Albrecht Ehrenströmin asemakaavaehdotuksen mukaan. Siinä kaupunki jaettiin kahteen Erottajan jakamaan osaan:
* Egentliga staden eli Varsinainen kaupunki, ja siitä länteen ja lounaaseen oleva
* Nyländska förstaden eli Uudenmaan esikaupunki.

Korttelien numerot ja nimet vahvistettiin vuoden 1820 palojärjestyksessä Tukholman esimerkkiä noudattaen. Samalta vuodelta on peräisin seuraavanlainen aluejako:
* Stad, Kaupunki; korttelit 1–39
* Förstaden, Esikaupunki
** Första Afdelningen, Ensimmäinen osa; korttelit 40–51
** Andra Afdelningen, Toinen osa; korttelit 52–82.

Uudelleenrakentamiskomitean (1811–1825) toiminnan loppuaikana Helsinki jaettiin kuuteen osaan. Jako oli aluksi epävirallinen, sillä se vahvistettiin vasta vuonna 1836. Kaupunginosat olivat W. Gyldenin vuonna 1837 (suluissa C. Reuterin 1866) laatiman kartan mukaan seuraavanlaiset:
* första stadsdelen, ensimmäinen kaupunginosa: korttelit 1–26 (1–26)
* andra stadsdelen, toinen kaupunginosa: korttelit 27–45 (27–45 ja 95–99)
* tredje stadsdelen, kolmas kaupunginosa: korttelit 46–64 (46–64 ja 100–103)
* fjerde stadsdelen, neljäs kaupunginosa: korttelit 65–82 (65–82)
* femte stadsdelen, viides kaupunginosa: korttelit 83–94 (83–94)
* sjette stadsdelen Skatudden, oreglerad, kuudes kaupunginosa eli kaavoittamaton Katajanokka (Reuterin kartassa se jaetaan kortteleihin I–XIV)

Kaupungin kasvaessa ja asemakaavoitetun alueen laajetessa on kaupunginosien lukumäärä samalla lisääntynyt. Virallisesti kaupunginosat nimettiin vain numeroilla aina vuoteen 1959 saakka. Asemakaavoja vahvistettiin seuraavasti:
* I kaupunginosa; Kruununhaka – Kronohagen; asemakaava 1812
* II kaupunginosa: Kluuvi – Gloet; asemakaava 1812
* III kaupunginosa; Kaartinkaupunki – Gardesstaden; asemakaava 1812
* IV kaupunginosa; Kamppi – Kampen; asemakaava 1812
* V kaupunginosa; Punavuori – Rödbergen; asemakaava 1812
* VI kaupunginosa; Eira – Eira; asemakaava 1875
* VII kaupunginosa; Ullanlinna – Ulrikasborg; asemakaava 1841
* VIII kaupunginosa; Katajanokka – Skatudden; asemakaava 1859
* IX kaupunginosa; Kaivopuisto – Brunnsparken; asemakaava 1875
* X kaupunginosa; Sörnäinen – Sörnäs; asemakaava 1893

Vuonna 1875 kaupunginosat 1–3 ja 8 muodostivat rakennusjärjestyksen mukaan varsinaisen kaupungin, muut kuuluivat esikaupunkialueeseen.

Helsingin kaupunginosat jaettiin 1900-luvun alkupuolella kahteen ryhmään:
* järjestetty kaupunki (eli asemakaavoitettu alue; esimerkiksi vuonna 1909 1&nbsp;127 hehtaaria)
* järjestämätön maa (esimerkiksi vuonna 1909 1&nbsp;267 hehtaaria)

### Itsenäisyyden aika
Vuoden 1946 suuren alueliitoksen jälkeen kaupungin alue jaettiin kantakaupunkiin (kaupunginosat 1–27) ja esikaupunkeihin (kaupunginosat 28–53; Vuosaari liitettiin Helsinkiin vuoden 1966 alussa). Tilastoissa jaettiin usein vielä kantakaupunki asemakaavoitettuun alueeseen ja asemakaavoittamattomaan alueeseen.

Kaupunginosat ryhmiteltiin tilastoissa 1960-luvulta vuoteen 1983 asti seuraavasti:

*Kantakaupunki – Stadskärnan
** Keskusta – Centrum (kaupunginosat 1–5, eteläisessä suurpiirissä)
** Eteläinen kantakaupunki – Södra stadskärnan (kaupunginosat 6–9, 20, 52 ja 531, eteläisessä suurpiirissä)
** Läntinen kantakaupunki – Västra stadskärnan (kaupunginosat 13–18, läntisessä suurpiirissä, paitsi Taka-Töölö ja Etu-Töölö eteläisessä suurpiirissä ja Pasila keskisessä suurpiirissä)
** Itäinen kantakaupunki – Östra stadskärnan (kaupunginosat 10–12, 19, 21 ja 22, keskisessä suurpiirissä paitsi Mustikkamaa-Korkeasaari, joka on itäisessä suurpiirissä)
** Pohjoinen kantakaupunki – Norra stadskärnan (kaupunginosat 23–27, keskisessä suurpiirissä)
*Esikaupungit – Förstäderna
** Läntiset esikaupungit – Västra förstäderna (kaupunginosat 29–33 ja 46, läntisessä suurpiirissä paitsi Lauttasaari, joka on eteläisessä suurpiirissä)
** Pohjoiset esikaupungit – Norra förstäderna (kaupunginosat 28, 34 ja 35, pohjoisessa suurpiirissä)
** Koilliset esikaupungit – Nordöstra förstäderna (kaupunginosat 36–41, koillisessa suurpiirissä)
** Itäiset esikaupungit – Östra förstäderna (kaupunginosat 42–51, 532 ja 54, joista Kulosaari, Herttoniemi, Roihuvuori, Tammisalo, Vartiosaari ja Laajasalo muodostavat kaakkoisen suurpiirin ja Vartiokylä, Mellunkylä, Itäsaaret ja Vuosaari itäisen suurpiirin)

#### Piirijakojärjestelmään siirtyminen 1980-luvulla
Vuoden 1980 alussa kaupungin eri hallintokunnat käyttivät 101 aluejakoa, joista maantieteellisesti erilaisia oli 80. Näistä 80 jaosta kaupunginosajakoa noudatti tarkalleen 17 ja suunnilleen 41. Esimerkiksi palolaitoksella oli 8 nuohouspiiriä, 7 sammutuspiiriä ja 6 palotarkastuspiiriä. Muita jakoja käyttivät esimerkiksi terveysasemat, perhepäivähoito, kirjastot, koulut, neuvolat jne.

Kaupunginhallitus päätti 13. joulukuuta 1982 (2900 §) piirijakojärjestelmästä. Kaupungin palvelutuotannon järjestämiseksi luotiin alueellinen jako, joka tyydyttää monia käyttäjiä ja on pitkäikäinen. Jako helpottaa virastojen sisäistä ja niiden välistä yhteistyötä palvelujen suunnittelun ja toteutuksen apuneuvona. Kunkin hallintokunnan tuli sopeuttaa toimintansa tähän piirijakoon. Tilastointi alkoi noudattaa uutta jakoa vuodesta 1984, muut viimeistään vuoden 1986 alusta. Näin asukkaidenkin on helpompi samaistua omaan alueeseensa, jonka rajat ovat eri palveluissa samat.

Periaatteena piirijakoa luotaessa on ollut, että
* muodostuu asukkaiden kannalta luonnollisia palvelualueita
* syntyy väestömäärältään verraten samankokoisia alueita
* kaupungin eri hallintokunnat voivat muodostaa omat toiminta-alueensa yhdestä tai useammasta suurpiiristä suurpiiritasolla sekä samoin yhdestä tai useammasta peruspiiristä peruspiiritasolla
* noudatetaan soveltuvasti kaupunginosajakoa
* jako on mahdollisimman pysyvä
* tilastojen vertailukelpoisuus tulee säilyä
* jaon tarkistamistarve arvioidaan kerran neljässä vuodessa.

#### Uudet kaupunginosat 2009

Helsinkiin liitettiin uusia alueita Sipoosta ja Vantaalta vuoden 2009 alussa. Samassa yhteydessä muodostettiin uusista alueista viisi uutta kaupunginosaa, yksi uusi suurpiiri ja yksi uusi peruspiiri sekä kuusi osa-aluetta. Päätöksen uusista aluejaoista teki kaupunginhallitus joulukuussa 2008 talous- ja suunnittelukeskuksen, tietokeskuksen, kaupunkisuunnitteluviraston ja kiinteistöviraston kaupunkimittausosaston yhteistyönä valmisteleman ehdotuksen pohjalta. Ehdotuksen alueiden nimistä valmisteli nimistötoimikunta.

## Päätöksiä

Päätösten liitteenä on yleensä kartta, johon on piirretty tarkat rajat.
* Kaupunginvaltuusto hyväksyi 18. toukokuuta 1886 (14 §) kaupunginosien III, IV, V, VI ja VII rajain järjestelyä koskevan ehdotuksen. Rajoja järjestelty vähäisessä määrin, esimerkiksi  korttelissa n:o 60 olevat suomalaisen lyseon tontit n:o 2, 4 ja 6 siirretty VI kaupunginosasta VII kaupunginosaan.
* Kaupunginvaltuusto päätti 8. kesäkuuta 1921 (12 §) vaihtaa nimen "Hieta- ja Jätkäsaaren satama" nimeen "Länsisatama".
* Kaupunginhallitus päätti 9. toukokuuta 1946 (1492 §) ilmoittaa kiinteistölautakunnalle ettei sillä ole mitään sitä vastaan, että lautakunnan ehdotusta liitosalueen jaoksi kaupunginosiin käytetään ohjeena asemakaavoja laadittaessa.
* Kaupunginhallitus päätti 26. helmikuuta 1959 (718 §) hyväksyä kaupunginosien ja osa-alueiden nimet ja rajat. Kaupunginosille annettiin paitsi virallinen numero myös virallinen nimi.
* Kaupunginhallitus päätti 23. huhtikuuta 1959 (1230 §) muuttaa 718 §:ssä tekemäänsä päätöstä. Viikin (n:o 36) kaupunginosan Pihlajamäen osa-alue siirrettiin Malmin (n:o 38) kaupunginosaan. Pihlajamäen osa-alueeseen liitettiin myös Ala-Malmin osa-alueesta Latokartanontien ja Pukinmäentien rajoittama alue.
* Kaupunginhallitus päätti 19. marraskuuta 1959 (3031 §) asukkaiden anomuksesta muuttaa Etelä-Kaarelan (n:o 33) kaupunginosan osa-alueen Vanhainen – Gamlas nimen Kannelmäki – Gamlas nimeksi.
* Kaupunginhallitus päätti 2. toukokuuta 1962 (1252 §) muuttaa vuonna 1959 (718 §) tekemäänsä päätöstä. Haagan (n:o 29) kaupunginosaan muodostettiin uusi Kivihaka – Stenhagen -niminen osa-alue. Munkkiniemen (n:o 30) kaupunginosaan muodostettiin uusi Niemenmäki – Näshöjden -niminen osa-alue.
* Kaupunginhallitus päätti 24. toukokuuta 1962 (1487 §) muuttaa vuonna 1959 (718 §) tekemäänsä päätöstä. Puistola – Parkstad (n:o 41) kaupunginosan nimi muutettiin nimeksi Suurmetsä – Storskog ja 41. kaupunginosa jaettiin neljäksi osa-alueeksi, joiden nimet ovat Puistola – Parkstad, Tattarisuo – Tattarmossen, Heikinlaakso – Henriksdal ja Jakomäki – Jakobacka.
*Kaupunginhallitus päätti 17. lokakuuta 1963 (2855 §) kehottaa kaupungin virastoja ja laitoksia piirijakoja muodostaessaan tai tarkastaessaan ottamaan mahdollisuuksien mukaan huomioon vahvistetut kaupunginosien ja osa-alueiden rajat sekä käyttämään kiinteistöviraston kaupunkimittausosaston laatiman, esityslistan liitteenä olevan ehdotuksen mukaisia osa-alueiden epävirallisia numero-kirjaintunnuksia.
* Kaupunginhallitus päätti 25. marraskuuta 1965 (3086 §) vahvistaa 1. tammikuuta 1966 kaupunkiin liitettävästä alueesta muodostettavan kaupunginosan nimeksi Vuosaari – Nordsjö ja numeroksi 54. Äänestyksessä nimiehdotus Vuosaari – Norsö hävisi äänin 4 – 13.
* Kaupunginhallitus päätti 24. helmikuuta 1966 (588 §) vahvistaa Mellunkylän (n:o 47) kaupunginosan Kontula- ja Vesala-nimisten osa-alueiden rajan.
* Kaupunginhallitukselle esitettiin 22. lokakuuta 1973 (3138 §) pääkaupunkiseudun yhteistyötoimikunnan työvaliokunnan esitys tilastoissa käytettävän aluejaon ja -numeroinnin vakiinnuttamisesta sekä tilastotoimiston, kiinteistöviraston ja kaupunkisuunnitteluviraston asiasta antamat lausunnot. Kaupunginhallitus päätti vahvistaa kaupunginosien, osa-alueiden sekä pienalueiden rajat. Samalla päätettiin vahvistaa Pasilan (n:o 17) kaupunginosan neljän osa-alueen nimiksi Länsi-Pasila – Västra Böle, Keski-Pasila – Mellersta Böle, Itä-Pasila – Östra Böle ja Pohjois-Pasila – Norra Böle; Oulunkylän (n:o 28) kaupunginosan uuden osa-alueen nimeksi Maunulanpuisto – Månsasparken; ja Vuosaaren (n:o 54) kaupunginosan neljän osa-alueen nimiksi Keski-Vuosaari – Mellersta Nordsjö, Nordsjön kartano – Nordsjö gård, Uutela-Niinisaari – Nybondas-Bastö sekä Meri-Rastila – Havs-Rastböle.
* Kaupunginhallitus päätti 26. tammikuuta 1976 (307 §) kaupunkisuunnitteluviraston esityksestä muuttaa vuonna 1973 (3138 §) vahvistamaansa kaupunginosien, osa-alueiden  sekä pienalueiden rajat 28. elokuuta 1975 päivätyn aluejakokartan mukaisiksi.
* Kaupunginhallitus päätti 13. joulukuuta 1982 (2900 §) yhtenäisen piirijakojärjestelmän toteuttamisesta kaupungin hallintokuntien toiminnassa.
* Kaupungin johtajistotoimikunta päätti 6. kesäkuuta 1984, että piirijakojärjestelmän toteuttamisesta annetaan ohjeita kaupungin yleisissä suunnitteluohjeissa seuraaville vuosille.
* Kaupunginhallitus päätti 11. kesäkuuta 1984 (1683 §) vahvistaa piirijakojärjestelmän suur- ja peruspiirien nimet. Lisäksi päätettiin vahvistaa seuraavat osa-alueiden nimet: 402 Tapulikaupunki – Stapelstaden, 403 Töyrynummi – Lidamalmen, 484 Tattariharju – Tattaråsen ja 474 Kivikko – Stensböle. Kivikko kuului aiemmin Malmin (n:o 38) kaupunginosaan numeronaan 384.
* Kaupunginhallitus päätti 6. elokuuta 1984 (1969 §) muuttaa 1683 §:ssä tekemäänsä päätöstä ja korjata siinä olevan kirjoitusvirheen. Tattariharjun osa-alueen oikea numero on 384 eikä 484.
* Kaupungin johtajistotoimikunta päätti 6. kesäkuuta 1984 (167 §) piirijakojärjestelmän toteuttamisohjeiden hyväksymismenettelystä.
* Kaupunginhallitus päätti 8. joulukuuta 1986 (3199 §) tarkistaa piirijaon kaupungin suunnitteluohjeisiin sisältyvien muutosehdotusten mukaisesti. Muutokset olivat vain rajamuutoksia eivät nimiin liittyviä.
* Kaupunginvaltuusto päätti 2. toukokuuta 1990 (asia 4) hyväksyä suurpiirien maantieteellisen jaon.
* Kaupunginhallitus päätti 26. marraskuuta 1990 (2461 §) hyväksyä kaupungin suunnitteluohjeet vuosiksi 1991 ja 1992. Ohjeiden liitteessä 4 on aluejakoihin tehtävät muutokset: rajamuutosten lisäksi muutettiin peruspiirin 205 ja kaupunginosan 33 nimi Etelä-Kaarela – Södra Kårböle nimeksi Kaarela – Kårböle, osa-alue 355 Niskala liitettiin kokonaan osa-alueeseen 354 Haltiala, Vuosaaren peruspiiriin muodostettiin uusi osa-alue 545 Kallahti – Kallvik.
* Kaupunginhallitus päätti 2. joulukuuta 1996 (1738 §) hyväksyä suunnittelun yhteiset lähtökohdat vuosiksi 1997 ja 1998. Tähän sisältyy piirijaon rajamuutoksia sekä uusi osa-alue 457 Itäkeskus – Östra centrum. Lisäksi todettiin, että asemakaavan muutoksen vuoksi kaupunginosien 39 (Tapaninkylä) ja 40 (Suutarila) raja poikkeaa peruspiirin rajasta.
* Kaupunginhallitus päätti 7. kesäkuuta 1999 (809 §) hyväksyä osa- ja pienaluejaon muutokset ja rajantarkistukset ja vahvistaa uusien osa- ja pienalueiden numerot. Edelleen kaupunginhallitus päätti hyväksyä uusille osa-alueille seuraavat nimet: 287 Veräjälaakso – Grinddal, 306 Talinranta – Talistranden, 361 Viikinranta – Viksstranden, 363 Viikin tiedepuisto – Viks forskarpark, 364 Viikinmäki – Viksbacka, 386 Pihlajisto – Rönninge, 434 Herttoniemenranta – Hertonäs strand (entinen nimi Herttoniemen satama – Hertonäs hamn), 475 Kurkimäki – Tranbacka, 543 Uutela – Nybondas, 546 Aurinkolahti – Solvik, 547 Rastila – Rastböle, 548 Niinisaari – Bastö, 549 Mustavuori – Svarta backen.
* Kaupunginhallitus päätti 2. toukokuuta 2007 (624 §) hyväksyä osa-alueiden nimien korjaukset, uusien osa-alueiden nimet ja numerot sekä uudet pienalueet. Päätöksellä Hakuninmaan osa-alue jaettiin kahtia Hakuninmaan ja Kuninkaantammen osa-alueiksi, ja Toukolan osa-alue jaettiin Toukolan ja Arabianrannan osa-alueiksi.
* Kaupunginhallitus päätti 8. joulukuuta 2008 (1464 §) muodostaa Sipoosta ja Vantaalta tulevista alueista viisi uutta kaupunginosaa, yhden uuden suurpiirin, yhden uuden peruspiirin ja kuusi uutta osa-aluetta.
* Kaupunginhallitus päätti 26. marraskuuta 2012 (1329 §) jakaa Sörnäisten, Hermannin ja Lauttasaaren kaupunginosat osa-alueisiin, muodostaa Pikku Huopalahden, Honkasuon ja Alppikylän erillisiksi osa-alueiksi sekä muuttaa eräiden osa-alueiden nimiä ja rajoja.

## Lähteet

* Tärkein lähde on kaupunginhallituksen pöytäkirjat ja pöytäkirjojen liitteet. Niihin voi tutustua kaupungintalon kirjaamossa ja 20 vuotta vanhempiin päätöksiin kaupunginarkistossa.
* Helsingin kaupunginarkiston vanhat kartat.
* Helsingin kadunnimet, Helsinki 1970.
* Helsingin kaupungin historia, Helsinki 1950–1967.
* Aluejaot Helsingin kaupungissa. Hallintokuntien aluejakotarpeet 1980 sekä kaupunginhallinnon ulkopuoliset aluejaot. Helsingin kaupunki, tilastokeskus 31.3.1981.
* Helsingin kaupungin aluejakokäytännöt 1.1.1980. Helsingin kaupungin tilastokeskuksen muistioita elokuulta 1980.

### Viitteet

## Aiheesta muualla
* Helsingin piirijakojärjestelmä (kartta 26.11.2012 päätetystä aluejaosta)
* Helsingin piirijakojärjestelmä (kartta 8.12.2008 päätetystä aluejaosta)
* Helsingin henkikirjoitettu väestö kaupunginosittain 1.1.1875-1960